Kasper Dolberg. Kasper Dolberg Rasmussen (1997-yil 6-oktabrda tugʻilgan) — daniyalik professional futbolchi, Liga 1 klubi «Nica» va Daniya terma jamoasida hujumchi sifatida oʻynaydi. Dolberg Silkeborg IFda 2015-yilning may oyida debyut qilgan. U 2015-yilning iyul oyida “Ajax” safiga kelib qoʻshilgan va 2016-yilning iyul oyida klubda debyut qilgan. Dolberg avval Daniyani 16 yoshgacha, 17 yoshgacha, 19 yoshgacha va 21 yoshgacha boʻlgan guruhlarda himoya qilgan. 2016-yil noyabr oyida oʻzining katta xalqaro debyutini oʻtkazdi. 2020-yil may oyida Dolberg oʻzining OGC Nice klubi muxlislari tomonidan yilning eng yaxshi futbolchisi deb topildi. 2017-yilda "Ajax"da oʻtkazgan birinchi mavsumidan soʻng Gollandiyaning eng yaxshi futbol iqtidori deb topildi. Shaxsiy hayoti. 2019-yil 16-sentabrda Dolberg politsiyaga bahosi 70 000 yevro boʻlgan hashamatli soati oʻgʻirlangani haqida xabar bergan. Politsiya tekshiruvidan soʻng, politsiya jinoyatchi soatni oʻgʻirlagani aks etgan kuzatuv videosini topdi, uning jamoadoshi Lamine Diabi-Fadiga oʻn kundan keyin jinoyatni tan oldi. Diabi keyinchalik klub tomonidan jamoadan haydaldi. 2021-yil 8-noyabrda Dolberg unga 1-toifa qandli diabet tashxisi qoʻyilganini e’lon qildi. Milliy jamoadagi karyerasi. 2016-yilning noyabr oyida Dolberg Daniya terma jamoasiga Qozogʻiston va Chexiyaga qarshi oʻyinlar uchun birinchi chaqiruv oldi. 2016-yilning 11-noyabrida u terma jamoadagi debyutini oʻtkazdi. Oʻsha oʻyinda Daniya terma jamoasi Qozogʻiston ustidan 4:1 hisobida gʻalaba qozongan va Dolberg ikkinchi boʻlimda zaxiradan maydonga tushgan edi. 2017-yil 10-iyun kuni JCh-2018 saralashida Qozogʻistonga qarshi safarda 1:3 hisobida gʻalaba qozonib, 68-daqiqadan soʻng Yussuf Poulsen oʻrniga maydonga tushdi va 81-daqiqada oʻzining ilk xalqaro golini kiritdi. 2018-yil iyun oyida u Daniya terma jamoasining 2018-yilda Rossiyada boʻlib oʻtadigan futbol boʻyicha Jahon chempionatiga chaqiruviga kiritildi. 2021-yil may oyida u UEFA Evro-2020 qoldirilgan turniri uchun 26 kishilik yakuniy tarkibga tanlandi. Dolberg 26-iyun kuni Daniyaning Uelsga qarshi 1/8 final uchrashuvida jarohat olgan Yussuf Poulsenning oʻrniga maydonga tushdi va 4:0 hisobidagi gʻalabada ikkita gol muallifiga aylandi. U turnirdagi uchinchi golini chorak finalda Chexiyaga qarshi oʻyinda Yoakim Mexlening ajoyib uzatmasidan soʻng urdi. Yutuqlari. Ajax. Eredivisie chempionligi: 2018–19 KNVB kubogi sohibi: 2018–19 "UEFA Europa League"da gʻalaba: 2016–17 Nice. "Coupe de France" da gʻalaba: 2021–22 Shaxsiy. Yilning eng iqtidorli futbolchisi: 2016 Ajax klubi eng iqtidorli oʻyinchisi: 2017 Nice klubining yil oʻyinchisi: 2019–20